عبد الكريم ميري
عبد الكريم ميري (كريمو لقب ديالو)، كوايري مغريبي دولي سابق خلاق ف دار البيضا نهار 13 يناير 1955، كان كيلعب فالبوسط ديال لهجوم احترف لأزيد من 14 عام ف بزاف ديال ليكلوب لفرنساوية بداية مع نادي باستيا سنة 1974 ونهاية بـ ماترا راسينغ، لعب كدلك مع لمونتخب لمغريبي لأزيد من 10 سنين شارك خلالها ف أكبر تظاهرات.

مع لاندية 
باستيا سنة 1974 كانت أول محطة احترافية لكريمو مع نادي باستيا شارك خلالها ف 119 ماطش وماركا 33 بيت ف مختلف المسابقات وصل مع هاد نادي لنهائي كاس الاتحاد الأوروبي عام 1978.

نادي ليل: لعب لنادي ليل موسم 1980-1981 شارك ف 42 ماطش تمكن فيها يماركي 14 بيت.

نادي تولوز: لتاحق بتولوز عام 1981 ولعب له موسم واحد شارك ف 32 مقابلة وسجل 10 د البيوت .

نادي ميتز: عام 1982 لتاحق كريمو بنادي ميتز وتألق بشكل واضح حيت سجل 24 بيت ف 38 ماطش.

نادي ستراسبورغ: بعد محطة ميتز انتاقل كريمو عام 1983 لموسم واحد باش يلعب مع نادي ستراسبورغ شارك ف 27 ماطش وسجل غير تلاتة د البيوت.

نادي تور :
موسم 1984-1985 غادي يلعب كريمو لنادي نور سجل 6 أهداف في 35 مقابلة.

نادي لوهافر : ليكسيبريونس ديال لوهافر كانت ناجحة لكريمو ففموسم 85-86 سجل 20 هدفاً ف 37 مباراة.

نادي سانت إتيان :من بعد التألق مع لوهافر غادي كريمو يجبد اهتمام أندية فرنسية كبيرة، داكشي اللي خلاه فعام 1986 انتاقل لنادي سانت ايتيان، شارك معه ف 33 مباراة سجل 9 د البيوت.

ماترا راسينغ : من بعد هادشي انتقل كريمو لنادي ماترا راسينغ باش يلعب ليه موسمين من 1987 حتى ل 1989 سجل فيها 10 د البيوت ف 52 مقابلة، وكانت هادي آخر محطة ف الكاريير ديال كريمو قبل ما يعلن الاعتزال ديالو سنة 1989.

مع لمونتخب لمغريبي 
لعب كريمو الماطش الدولي ديالو لول عام 1977 ضد لمونتخب تونسي ونقطع شوية على لمونتخب قبل ما يرجع بقوة حيت شارك معه ف نهائيات كاس لعالم 1986 فلمكسيك وماركا لبيت تالت ف مرمى برطقيس ف دور لول وقاد لمغريب يتصدر مجموعتو على حساب النجليز وبولونيا وبالتالي تأهل للدور تاني لأول مرة ف تاريخ إيفريقيا ولعرب كما شارك مع أسود لأطلس ف كاس أمم إيفريقيا جوج مرات عام 1986 ف مصر وسجل هدف و1988 فمغريب وماركا 2 بيوت قبل ما يعتزل اللعب دولياً عام 1988 بعد مسيرة حافلة مع لمونتخب لمغريبي لعب فيها تقريبا 80 ماطش دولي وسجل 5 د البيوت.

عيون الكلام

مزاود 
 ميري كريمو - لاعبين من ذهب
 كريمو من موقع نادي ستراتسبورڭ

زيادة 1955
ناس تزادو ف الدار البيضا
مقالات فيها مصدر و 3000 بايت